Document ID: 31994L0059

Direktiva Komisije 94/59/ES
z dne 2. decembra 1994
o tretji spremembi Priloge k Direktivi Sveta 77/96/EGS o pregledu na trihinele (Trichinelle spiralis) pri uvozu svežega mesa domačih prašičev iz tretjih držav
KOMISIJA EVROPSKIH SKUPNOSTI JE
ob upoštevanju pogodbe o ustanovitvi Evropske skupnosti,
ob upoštevanju Direktive Sveta 77/96/EGS z dne 21. decembra 1976 o pregledu za trihinele (Trichinelle spiralis) pri uvozu svežega mesa domačih prašičev iz tretjih držav [1], kakor je bila nazadnje spremenjena z Direktivo 89/321/EGS [2], in zlasti člena 8 Direktive,
ker so nedavne študije pokazale, da je treba spremeniti nekatere preiskovalne metode za odkrivanje trihinele v konjskem mesu; ker je Znanstveni veterinarski odbor odobril alternativne metode zamrzovanja za inaktiviranje trihinele; ker je zanesljivost teh metod z vidika varovanja zdravja enaka obstoječim metodam; ker je treba zato ustrezno dopolniti Prilogo I k Direktivi 77/96/EGS;
ker bi moralo biti, za lažje zamrzovanje mesa, državam nečlanicam in državam članicam dovoljeno, da izbirajo med predvidenimi metodami zamrzovanja;
ker je Znanstveni veterinarski odbor priporočil nekatere tehnične prilagoditve in dopolnitve trenutno uporabljanih metod za preiskavo na trihinelo, zlasti za preiskavo konjskega mesa in v zvezi s pogoji, ki jih morajo izpolnjevati laboratoriji, ki se ukvarjajo z odkrivanjem trihinele;
ker so ukrepi, predvideni s to direktivo, v skladu z mnenjem Stalnega veterinarskega odbora,
SPREJELA NASLEDNJO DIREKTIVO:
Člen 1
Direktiva 77/96/EGS se spremeni, kakor je navedeno v Prilogi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1995. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati 12. decembra 1994.
V Bruslju, 2. decembra 1994

Labels: 0
3
17
5